Legal Document

Category: 59

Text:
7. ΑΝΑΓΚ. ΝΟΜΟΣ υπ’ αριθ. 1864 της 23/23 Ιουν. 1951 (ΦΕΚ Α΄ 184) Περί ανεγέρσεως Δημοσίων Σχολών Ναυτικής Εκπαιδεύσεως. Άρθρ.1.-Επιτρέπεται εις τον Ασφαλιστικόν Οργανισμόν Κινδύνων Πολέμου (Α.Ο.Κ.Π.), όπως δι’ αποφάσεων του Διοικητικού Συμβουλίου αυτού εκδιδομένων εκάστοτε και κυρουμένων υπό του Υπουργού της Εμπορικής Ναυτιλίας, προβή από τούδε εις την διάθεσιν εκ των απομενόντων εις πίστωσιν του Οργανισμού Ασφαλίσεως πληρωμάτων, χρηματικών κεφαλαίων ποσού μέχρι 200 χιλιάδων Λιρών Αγγλίας δια: α)Την ανέγερσιν Δημοσίων Σχολών Κρατικής εκπαιδεύσεως και μετεκπαιδεύσεως νέων προτιθεμένων όπως ασκήσωσιν ή ασκούντων το ναυτικόν επάγγελμα επί εμπορικών πλοίων ως και εκπαίδευσις ανωτέρων στελεχών Διοικήσεως Εμπορικού Ναυτικού, επί γηπέδων ανηκόντων εις το Δημόσιον είτε επί αγορασθησομένων ή απαλλοτριωθησομένων ιδιωτικών τοιούτων, δαπάναις του ως άνω Οργανισμού θεωρουμένων των ανωτέρω έργων ως τοιούτων κοινής ωφελείας. β)Την αγοράν καταλλήλων πλοίων και την μετασκευήν και διασκευήν αυτών ως εκπαιδευτικών ως και την αγοράν ή μετασκευήν ή ναυπήγησιν των αναγκαιούντων πλοιαρίων, λέμβων και λοιπών πλωτών ναυπηγημάτων χρησιμοποιηθησομένων προς πρακτικήν εκπαίδευσιν των μαθητών των ως άνω Δημοσίων Σχολών. γ)Τον εφοδιασμόν των ανεγερθησομένων κτιρίων και των κατά το προηγούμενον στοιχείον πλωτών μέσων δια των αναγκαιούντων ειδών στρατωνισμού, επιπλώσεως, μηχανημάτων, οργάνων, εργαλείων, σκευών και λοιπών εφοδίων δια την αρτίαν θεωρητικήν και πρακτικήν εκπαίδευσιν των μαθητών των Δημοσίων Σχολών και λειτουργίαν τούτων. δ)Την κατασκευήν και συμπλήρωσιν των αναγκαιουσών εγκαταστάσεων επεκτάσεως των δικτύων υδρεύσεως, ηλεκτροφωτισμού και αποχετεύσεως ως και των εγκαταστάσεων προσορμίσεως και ανελκύσεως εις την ξηράν των πλοιαρίων και λέμβων των Σχολών. Άρθρ.2.-1.Η εκτέλεσις των εν άρθρ. 1 του παρόντος έργων ενεργείται υπό Επιτροπής αποτελουμένης εξ ενός Ανωτάτου ή ανωτέρου Αξιωματικού του Λιμενικού Σώματος οριζομένου υπό του Υπουργού της Εμπορ. Ναυτιλίας, του Νομικού Συμβούλου του Υ .Ε.Ν., ενός εφοπλιστού υποδεικνυομένου υπό του Ναυτικού Επιμελητηρίου της Ελλάδος, ενός εκπροσώπου του Υπουργείου των Δημοσίων Έργων και ενός εκπροσώπου του Γενικού Λογιστηρίου του Κράτους, των δύο τελευταίων υποδεικνυομένων υπό των αρμοδίων Υπουργών. Προς την Επιτροπήν διατίθενται εκάστοτε παρά του Α.Ο.Κ.Π. τα αναγκαιούντα ποσά επί τη αιτήσει αυτής δια την εκπλήρωσιν των εν άρθρ. 1 του παρόντος σκοπών. Αι αρμοδιότητες της ανωτέρω επιτροπής περιήλθον εις τη Γνωμοδ. Οικονομ. Επιτροπήν Κεφαλαίου Ναυτικής Εκπαιδεύσεως (άρθρ. 70 Π.Δ. 95/1977, τόμ. 20 σελ. 36,19). 2.Η παρά της ως άνω Επιτροπής εκτέλεσις των ανωτέρω έργων ενεργείται επί τη βάσει των χορηγουμένων εις αυτήν γενικών οδηγιών του Υπουργείου Εμπορ. Ναυτιλίας και επί αρχιτεκτονικών σχεδίων ή μελετών εκπονουμένων υπό αρχιτεκτόνων ή άλλων ειδικών επιστημόνων, όντων δημοσίων υπαλλήλων ή ιδιωτών, προς ους ανατίθεται η εκπόνησις των σχεδίων τούτων ή μελετών κατόπιν δημοσίου διαγωνισμού και εγκρινομένων υπό του παρά τω Υ .Ε.Ν. Διοικητικού Συμβουλίου Δημοσίων Σχολών Ναυτικής Εκπαιδεύσεως ανατίθεται δε εις ανεγνωρισμένους εργολάβους Δημοσίων Έργων αναδεικνυομένους κατόπιν διαγωνισμών διεξαγομένων κατά τας διατάξεις της περί εκτελέσεως δημοσίων έργων Νομοθεσίας εφαρμοζομένης αναλόγως. 3.Η περί ης το παρόν άρθρον Επιτροπή κατά την πρώτην αυτής συγκρότησιν εκλέγει δια πλειοψηφίας τον Πρόεδρον αυτής και έτερον εκ των μελών άτινα εκπροσωπούσι νομίμως την Επιτροπήν ταύτην, υποχρεούσι δι’ αμφοτέρων των υπογραφών των αυτήν, ενεργούσι πληρωμάς ή εισπράξεις δια λογαριασμόν της Επιτροπής προς εκπλήρωσιν του σκοπού δι’ ον συνεστήθη και εν γένει εκπροσωπούσι ταύτην νομίμως ενώπιον πάσης δημοσίας ή ιδιωτικής Αρχής και των Δικαστηρίων. 4.Η αμοιβή των εκπονησάντων τα αρχιτεκτονικά σχέδια ή μελέτας και των τυχόν μελλόντων να ορισθώσι κριτών τούτων, καθορίζεται δι’ αποφάσεων της άνω αναφερομένης Επιτροπής, εγκρινομένων υπό του Υπουργού της Εμπορικής Ναυτιλίας, εντός των ορίων της σχετικής Κρατικής διατιμήσεως. 5.Γραμματεύς της Επιτροπής ορίζεται κατώτερος Λιμενικός Αξιωματικός όστις τηρεί πρακτικά των συνεδριάσεων αυτής και εκδίδει αντίγραφα ή αποσπάσματα αυτών. Δυνάμει της παρ. 3 άρθρ. 3 Β.Δ. 493/1965 (τόμ. 20 σελ. 36,03) η υπό του ανωτέρω άρθρ. 2 προβλεπομένη Επιτροπή διετηρήθη υπό την αυτήν σύνθεσιν η δε αρμοδιότης αυτής περιωρίσθη εις την ανέγερσιν κτιρίων Δημοσίων Σχολών Εμπορικού Ναυτικού και τον εξοπλισμόν αυτών δια των εις την διάθεσίν της τιθεμένων χρηματικών ποσών εκ του κεφαλαίου Ναυτιλιακής Εκπαιδεύσεως ή άλλων πόρων. Η άνω επιτροπή διετηρήθη υπό την αυτήν αρμοδιότητα και σύνθεσιν δια της υπ’ αριθ. 72190/15894 της 21/28 Αυγ. 1967 (ΦΕΚ Β΄ 533) αποφ. Αντιπροέδρου Κυβερνήσεως και Υπ. Οικον. και Εμπ. Ναυτιλίας. (Αντί για τη σελ. 539(β) Σελ. 539(γ) Τεύχος 1281-Σελ. 13 Δημόσιες Ναυτικές Σχολές 19.Η.α.7 11 Άρθρ.3.-Η ναυπήγησις ή αγορά καταλλήλων πλοίων και η μετασκευή και διασκευή αυτών ως εκπαιδευτικών, γίνεται δι’ αναθέσεως της σχετικής μερίμνης εις την Ένωσιν Ελλήνων Εφοπλιστών Νέας Υόρκης ή Λονδίνου ή εις Επιτροπήν εκ προσώπων κύρους και ειδικότητος κατά τα καθορισθησόμενα δι’ αποφάσεως του Διοικητικού Συμβουλίου Δημοσίων Σχολών Ναυτικής Εκπαιδεύσεως και μετ’ έγκρισιν του Υπουργού Εμπορικής Ναυτιλίας και τας οδηγίας αυτού. Άρθρ.4.-Η αγορά ή ναυπήγησις των αναγκαιούντων πλοιαρίων, λέμβων και λοιπών πλωτών ναυπηγημάτων, των ειδών στρατωνισμού, επιπλώσεως, μηχανημάτων, οργάνων, εργαλείων, σκευών και λοιπών εφοδίων γίνεται δια δημοσίων διαγωνισμών εν ανάγκη δε καθοριζομένη δι’ αποφάσεως του Υπουργού Εμπορικής Ναυτιλίας, απ’ ευθείας εκ του Εμπορίου, υπό της εν άρθρ. 2 Επιτροπής και μετά γνώμην του Διοικητικού Συμβουλίου Δημοσίων Σχολών Ναυτικής Εκπαιδεύσεως και έγκρισιν του Υ .Ε.Ν. Άρθρ.5.-1.Δια τας προκαταρκτικάς μέχρι της δημοπρατήσεως των έργων ανεγέρσεως των κτιρίων εργασίας καθώς και τας εργασίας κατασκευής ή επεκτάσεως των δικτύων υδρεύσεως, ηλεκτροφωτισμού, αποχετεύσεως, προσορμίσεως και ανελκύσεως των πλοιαρίων και λέμβων, ως και δια πάσαν άλλην συναφή εργασίαν, αποφασίζει μετ’ έγκρισιν του Υπουργού Εμπορικής Ναυτιλίας η εν άρθρ. 2 του παρόντος Επιτροπή και εντέλλεται τας σχετικάς προς εκτέλεσιν τούτων δαπάνας. 2.Αι κατά την προηγουμένην παράγραφον εργασίαι εκτελούνται υπό την εποπτείαν και επιμέλειαν των αρμοδίων τεχνικών υπηρεσιών των οικείων Υπουργείων ή και ιδιωτών διπλωματούχων Πολιτικών Μηχανικών, Αρχιτεκτόνων ή Μηχανολόγων ή άλλων ειδικών Επιστημόνων επί τούτω προσλαμβανομένων κατόπιν αποφάσεως της εν άρθρ. 2 του παρόντος Νόμου Επιτροπής, εγκρινομένων εκάστοτε υπό του Υπουργού Ε.Ν. Σελ. 540(γ) Τεύχος 1281-Σελ. 14 3.Εις τα κατά την παρ. 2 του παρόντος άρθρου και την παρ. 1 του άρθρ. 2 χρησιμοποιηθησόμενα λόγω ειδικής επιστημονικής καταρτίσεως πρόσωπα καταβάλλεται, αποφάσει της Επιτροπής, αποζημίωσις δια τας προσφερθησομένας υπ’ αυτών ειδικάς υπηρεσίας, εγκρινομένη δια κοινής αποφάσεως των Υπουργών Οικονομικών και Εμπορικής Ναυτιλίας. 4.Πάσα ετέρα δαπάνη απαιτηθησομένη δια την ολοκλήρωσιν του έργου δι’ ο αρμοδία καθίσταται δια του παρόντος νόμου η εν άρθρ. 2 Επιτροπή καταβάλλεται υπό ταύτης κατόπιν αποφάσεων αυτής εγκρινομένων υπό του Υπουργού Εμπορικής Ναυτιλίας. Άρθρ.6.-Αι Δημόσιαι Σχολαί ναυτικής Εκπαιδεύσεως τελούν υπό την ανωτέραν διοίκησιν και την εποπτείαν του Υπουργού Εμπορικής Ναυτιλίας, πάντα δε τα γήπεδα, κτίρια, πλοία, πλοιάρια, σκεύη, μηχανήματα, εργαλεία, όργανα, εγκαταστάσεις κλπ. περί ων ο παρών Νόμος καθίστανται περιουσίαι του Δημοσίου.  («2.Η ίδρυσις των Δημοσίων Σχολών Ε.Ν. και η δι’ αυτών παροχή γενικής ή ειδικής εκπαιδεύσεως προς κάλυψιν των εις ειδικευμένα στελέχη αναγκών της Εμπορικής Ναυτιλίας ενεργείται δι’ αποφάσεως του Υπουργού Εμπορικής Ναυτιλίας, εκδιδομένης μετά γνώμην του Διοικητικού Συμβουλίου των Δημοσίων Σχολών Ε.Ν.»). Η παρ. 2 προσετέθη δια της παρ. 6 της υπ’ αριθ. 16 της 10/24 Φεβρ. 1961 Πράξεως, Υπ. Συμβουλίου (ΦΕΚ Α΄ 24), κυρωθείσης αφ’ ης ίσχυσε δια της παρ. 1 άρθρ. 11 Α.Ν. 373/1968 (ανωτ. σελ. 486,21). Δυνάμει όμως της παρ. 2 του αυτού άρθρ. 11 Α.Ν. 373/68 από της δημοσιεύσεως αυτού έπαυσεν ισχύουσα η διάταξις της παρ. 5 της υπ’ αριθ. 16/1961 Π.Υ .Σ. 19.Η.α.7 Δημόσιες Ναυτικές Σχολές 12 Άρθρ.7.-1.Συνιστάται Διοικητικόν Συμβούλιον Δημοσίων Σχολών Ναυτικής Εκπαιδεύσεως, συγκροτούμενον δι’ αποφάσεως του Υπουργού Ε.Ν. και αποτελούμενον: Περί της συνθέσεως του Συμβουλίου τούτου βλ. ήδη άρθρ. 4 Α.Ν. 373/1968 (κατωτ. αριθ. 29). Βλέπε νέες διατάξεις στα Π.Δ. 95/27 Ιαν.-4 Φεβρ. 1977 (ΦΕΚ Α΄ 31) τόμ. 20, σελ. 36,19, Π.Δ. 259/31 Μαΐου-3 Ιουν. 1988 (ΦΕΚ Α΄ 117), τόμ. 20, σελ. 36,445 και στο Π.Δ. 242/21-30 Σεπτ. 1999 (ΦΕΚ Α΄ 201) τόμ. 20, σελ. 36,481. 2.Το Συμβούλιον συνεδριάζει τακτικώς άπαξ της εβδομάδος ή και οσάκις ήθελε κληθή υπό του Προέδρου του ή ήθελον ζητήσει τούτο δύο τουλάχιστον εκ των μελών αυτού, ευρίσκεται δε εν απαρτία παρόντων του Προέδρου και τριών εκ των μελών αυτού. 3.Το Δ. Συμβούλιον υπό την τελικήν πάντοτε έγκρισιν του Υ .Ε.Ν. εγκρίνει τα σχέδια ανεγέρσεως των κτιρίων, γνωμοδοτεί επί των Σχολών, αίτινες δέον να λειτουργήσωσι, ρυθμίζει τα της λειτουργίας αυτών, εγκρίνει και παρακολουθεί τα προγράμματα εκπαιδεύσεως και γενικώς γνωμοδοτεί επί παντός γενικής σημασίας θέματος εν σχέσει προς την οργάνωσιν των Σχολών, τον εξοπλισμόν αυτών και την καλλιτέραν διεξαγωγήν της εν αυτοίς θεωρητικής και πρακτικής εκπαιδεύσεως. Εις το Δ.Σ. τούτο ανετέθη και η αρμοδιότης του Πειθαρχικού Συμβουλίου των μαθητών των Δημοσίων Σχολών Ε.Ν., καταργουμένου δια της υπ’ αριθ. 72190/15896 της 21/28 Αυγ. 1967 (ΦΕΚ Β΄ 533) αποφ. Αντιπροέδρου Κυβερνήσεως και Υπ. Οικον. και Εμπ. Ναυτιλίας, δι’ ης ωρίσθη εν συνεχεία ότι «Οσάκις συζητούνται θέματα πειθαρχικού ελέγχου μαθητών, αντί του εκπροσώπου των εφοπλιστών και του ειδικού περί τα ναυτιλιακά, μετέχουν οι Διοικηταί δύο Δημοσίων Σχολών Ε.Ν.». 4.Οι Διοικηταί των Δημοσίων Σχολών Ναυτικής Εκπαιδεύσεως και το εξ ιδιωτών καθηγητικόν προσωπικόν διορίζονται ή τοποθετούνται τηρουμένης της κατά τας κειμένας διατάξεις διαδικασίας μετά σύμφωνον γνώμην και πρότασιν του Συμβουλίου. 5.Αι αποφάσεις του Συμβουλίου λαμβάνονται κατά πλειοψηφίαν, εν ισοψηφία νικώσης της ψήφου του Προέδρου. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.